laion/Wikipedia-Exotic huggingface dataset:
אליפות העולם בכדורסל נשים 2006

אליפות העולם בכדורסל נשים 2006 היא אליפות העולם בכדורסל נשים ה-15 שאורגנה על ידי פיב"א ונערכה בברזיל בין ה-12 בספטמבר ל-23 בספטמבר 2006. ארצות הברית שניצחה ב-3 אליפויות הקודמות נוצחה בחצי הגמר על ידי רוסיה. נבחרת רוסיה הגיע לגמר בפעם השלישית ברציפות וגם הפעם הפסידה ל אוסטרליה שזכתה באליפות בפעם הראשונה בתולדות האליפות. תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר. משחק הגמר משחק על המקום השלישי מדיה וקבצים בנושא אליפות העולם בכדורסל נשים 2006 בוויקישיתוף נתונים מאתר פיב"א
ח'ילווה

הח'ילווה הוא בית התפילה בדת הדרוזית. מקור המילה בשפה הערבית, ופירושה "מקום ריק". הח'ילווה נקרא כך בשל היותו מקום מבודד, מרוחק, צנוע ונטול קישוטים. הח'ילווה נבנה על פי רוב בשולי הכפר, במקום שנועד להשרות אווירה רוחנית בשעת התפילה. הוא נעדר שילוט או עיצוב מיוחד, במטרה למנוע מזרים לזהותו כבית תפילה. הוא מהווה מקום התכנסות למאמינים לתפילה בציבור וכבית מדרש ללימודי דת. הח'ילווה בנוי כמבנה ציבורי רחב, מחולק לשניים: חלק לנשים וחלק לגברים. שני החלקים מופרדים בווילון אטום. כמו כן יש בבית התפילה ארון קודש ודרגש לדרשן. בכל כפר דרוזי קיים ח'ילווה. בתפילות הדרוזיות רשאים להשתתף אך ורק בני הדת הדרוזית, משום שהיא נחשבת לסודית ורזי האמונה גלויים אך ורק למאמינים. מי שאינו נמנה עם אנשי הדת יכול לפקוד את בית התפילה, בלבוש צנוע כמקובל, וזאת רק לשמיעת דרשות והטפות; זר אינו רשאי להיות נוכח בזמני תפילות ולימודי דת. הדרוזים מתפללים פעמיים בשבוע, בערב יום שישי, היום הקדוש לעדה הדרוזית, ובערב יום שני. ניתן ואף מומלץ להתפלל תפילת שחרית מדי יום. הכניסה לבית התפילה מחייבת לבוש דתי מושלם וחליצת נעליים לפני הכניסה. התפילה נעשית בישיבה מזרחית, בשעה קבועה, אך ללא כיוון מוגדר. בבית התפילה הדרוזי מתמקדים אך ורק בתפילות עצמן. חל איסור על אכילה, שתייה או שיחה בנושאים שאינם קשורים לתפילות. נוסף לתפילות, נהוג בקרב אנשי הדת ללמוד בצוותא ולהעמיק ברזי האמונה, ומכאן שבית התפילה משמש גם כבית מדרש. הלבוש הדרוזי המסורתי סעיד נבואני, דרוזים: מיסטיקה פולקלור ומורשת, הוצאת בית המורשת הדרוזית, 2005, עמ' 54-50. סעיד נבואני, מנהגי מהמורשת הדרוזית, משרד החינוך והספורט, 2004, עמ' 174-167. פלאח ס., חיר נ., שעורים במורשת דרוזית עממית, ירושלים 1979, עמ' 70-50. אנשים ישראל, מדריך לחברה הישראלית
NBA 2K18

NBA 2K18 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-19 בספטמבר 2017 עבור Xbox One ,Xbox 360 ,Microsoft Windows, פלייסטיישן 3, פלייסטיישן 4 ו-Nintendo Switch. קיירי אירווינג מהבוסטון סלטיקס מופיע על העטיפה של המהדורה הבסיסית של המשחק, בעוד ששאקיל אוניל מופיע על השער של המהדורה המיוחדת של המשחק. NBA 2K18 אושר באופן רשמי בינואר 2017 והוא אמור לצאת ב -19 בספטמבר 2017. שחקנים שהזמינו מראש מזמינים את המשחק ומקבלים את המשחק יותר מוקדם ב-15 בספטמבר. זה יהיה המשחק הראשון בסדרה שיהיה זמין בקונסולת נינטנדו. בינואר 2018 יצא טלאי הליגה הישראלית ל-NBA 2K מיוחד המביא קבוצות ישראליות למשחק בפאטצ' יש 30 קבוצות מהליגה הישראלית ביניהם 12 מליגת העל, 14 מהליגה הלאומית ועוד 4 מליגות נמוכות. הטלאי משוחק בקונסולות:פלייסטיישן 4, xbox one ובגרסת ה Microsoft Windows. אתר האינטרנט הרשמי של NBA 2K18 (באנגלית) אתר פאטצ' הליגה הישראלית NBA 2K18, באתר PCGamingWiki (באנגלית)
וולוסיאנוס

גַּאיוּס וִיבִּיוּס ווֹלוֹסִיָאנוּס אוֹגוּסְטוּס (בלטינית: Gaius Vibius Volusianus Augustus; מת בשנת 253) היה קיסר האימפריה הרומית ביחד עם אביו הקיסר טרבוניאנוס גאלוס משנת 251 עד למותם בשנת 253. בתקופת השלטון של בני המשפחה היה מצב האימפריה הרומית היה בכי רע, ומפקדי צבא רומאיים מפרובינציות שונות מרדו כנגד השלטון המרכזי בתקווה לתפוס את כיסא הקיסרות או לקרוע נתחים מגוף האימפריה. תקופת שלטונם הקצרה נחשבת לשיא של משבר המאה ה-3 במהלכו התחלפו 25 קיסרים על כס השלטון, והקיסרות חוותה משברים צבאיים, מדיניים וכלכליים חמורים. בנוסף, בשנת 251 פרצה מגפת קיפריאנוס - ככל הנראה אבעבועות שחורות, שגרמה לתמותה גבוהה ופגעה בכוח האדם שעבד בחקלאות, אך בעיקר ביכולתה של הקיסרות לגייס חיילים לצבאה ולהגן על עצמה. השבטים הגרמניים שחשו את חולשת האימפריה החלו בסדרת פלישות נועזות אל מעבר לגבולות שחייבו את הצבא הרומי לצאת לסדרת מערכות על מנת להדוף את הפולשים. לאחר שבקרב אבריטוס הצבא הרומאי נלכד בביצות שבשדה הקרב והושמד לחלוטין, והקיסר דקיוס ובנו הרניוס אטרוסקוס נהרגו, בחר הצבא הרומי את טרבוניאנוס גאלוס כקיסר, בעוד יורש העצר של דקיוס, בנו הצעיר הוסטיליאנוס יושב ברומא. בצעד יוצא דופן הכריז טרבוניאנוס גאלוס על הוסטיליאנוס כשותף לו בתפקיד הקיסר כדי למנוע מלחמת אזרחים. באותה שנה מת הוסטיליאנוס ממגפה שפרצה ברומא, וגאלוס מינה את בנו ווולוסיאנוס כקיסר-שותף. שלטונו של גאלוס לא התנהל בקלות. במזרח, שאפור הראשון מפרס פלש לסוריה וכבש אותה, בלי תגובה מרומא. בדנובה, שבטים גותיים מרדו ברומא בשנית למרות הסכם שלום שנחתם בשנת 251. הצבא התנגד לקיסר וכאשר איימליאנוס, מושל מואסיה ופנוניה, החליט לצאת לקרב נגד הגותים והביס אותם, החיילים מינו אותו לקיסר. גאלוס אשר התכונן לקרב נגד הצבא ואיימליאנוס, הכין מספר לגיונים וקרא לתגבורות לשוב לרומא מקצוות האימפריה. הצבאות צעדו אחד אל מול השני וחנו בסמוך לעיר טרני שבאיטליה. מהלך האירועים לאחר מכן לא ברור אך בסיכומו של דבר טרבוניאנוס גאלוס ווולוסיאנוס נרצחו על ידי חיילים מתוך הצבא שלהם. משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.   The Cambridge Ancient History Volume 12: The Crisis of Empire, AD 193-337, 2nd editionEdited by Alan Bowman, University of Cambridge 2005  מדיה וקבצים בנושא וולוסיאנוס בוויקישיתוף
אליפות העולם בכדורסל נשים 2010

אליפות העולם בכדורסל נשים 2014 הייתה אליפות העולם בכדורסל נשים ה-16 שאורגנה על ידי פיב"א ונערכה בצ'כיה בין 23 בספטמבר ל-3 באוקטובר 2010. ארצות הברית זכתה באליפות בפעם השמינית בתולדותיה. תחילה התקיים השלב המוקדם בארבעה בתים. 12 קבוצות העפילו להמשך התמודדות על האליפות. הם התמודדות בשני בתים. ארבע קבוצות מכל בית העפילו למשחקי רבע הגמר ובהמשך חצי הגמר והגמר. מדיה וקבצים בנושא אליפות העולם בכדורסל נשים 2010 בוויקישיתוף נתונים מאתר פיב"א
שי בן ישי

שי בן-ישי (שביון) (נולד ב-4 בפברואר 1978) הוא קצין צה"ל במילואים בדרגת אלוף-משנה. שימש סגן מפקד אוגדת הבשן, מפקד חטיבת עודד ומפקד בא"פ אליקים, קצין אג"ם של עוצבת עידן ומפקד גדוד דוכיפת. בן-ישי למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ב. התגייס לצה"ל בשנת 1996, שובץ בחטיבת גולני והתקבל לפלס"ר גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה בגדוד 12, והשתתף בלחימה בדרום לבנון. בהמשך שימש כקצין המבצעים של גדוד 12, בין היתר במהלך מבצע חומת מגן. לאחר מכן מונה למפקד הפלוגה המסייעת בגדוד 12, אותה הוביל בלחימה כנגד הטרור הפלסטיני באינתיפאדה השנייה. בהמשך שימש כסגן מפקד יחידת אגוז. לאחר מכן מונה לקצין אג"ם של חטיבת גולני בין השנים 2010–2011. בשנת 2011 הועלה לדרגת סא"ל ומונה למפקד גדוד דוכיפת, ושימש בתפקיד עד שנת 2013. בהמשך שירת כסגן מפקד עוצבת ברעם בין השנים 2013–2014. לאחר מכן מונה לראש ענף לחימה אורבנית במל"י בין השנים 2014–2015. בשנת 2015 מונה לקצין אג"ם של עוצבת עידן, ושימש בתפקיד עד שנת 2017. ביולי 2017 הועלה לדרגת אל"ם ומונה למפקד חטיבת עודד וב-22 במרץ 2018 מונה במקביל למפקד בא"פ אליקים, בתפקידו כמפקד חטיבת עודד שימש עד 18 בנובמבר 2019 ובתפקידו כמפקד בא"פ אליקים שימש עד 28 בנובמבר 2019. בשנת 2019 מונה לסגן מפקד אוגדת הבשן, תפקיד אותו מילא עד אוגוסט 2021. לאחר מכן השתחרר מצה"ל. בן-ישי נשוי למורן ואב לשלושה ילדים. מתגורר בקיבוץ חנתון. שי בן ישי‏, גולני שלהם: המפקדים שהותירו בי חותם לכל החיים, באתר וואלה, 25 באפריל 2012 שי בן ישי, באתר "בהשקט ובבטחה" משמיצים, מסיתים, משקרים, ישראל שלי, 18 בדצמבר 2012 עמרי חפץ ואביתר אורן, אני חוזר לגדוד, באתר צה"ל (דרך ארכיון האינטרנט), 1 באפריל 2012 שי בן ישי‏, גולני שלהם: המפקדים שהותירו בי חותם לכל החיים, באתר וואלה, 25 באפריל 2012 לילך שובל, "אנחנו אוהבים את המשימה שלנו", באתר ישראל היום, 29 במרץ 2013 ברכות לאל"ם שי בן ישי, בעמוד הפייסבוק של הפנימייה הצבאית לפיקוד - עמותת הבוגרים והידידים, 16 באוגוסט 2021
זילט

זילט (בגרמנית: Sylt; בדנית: Sild; בסלרינג: Söl) הוא אי השוכן בצפון גרמניה, משתייך מנהלית למחוז צפון פריזלנד (אנ') שבמדינת שלזוויג-הולשטיין. האי זילט הוא חלק מהאיים הפריזיים שבים ואדן, והוא האי הגדול מבין איי צפון פריזיה. באי תופעת סחף אדמות המתרחשת בעקבות סערות גאות ושפל. זילט, שמשתרע על שטח של 99 קמ"ר, מחובר מאז 1927 עם היבשת על ידי ההינדנבורג-דאם - מסילת רכבת באורך של 11 ק"מ. האי מוכר בצורת קו החוף הייחודי שלו, קו החוף משתרע על כ־40 קילומטרים של חוף חולי, בתוך הפארק הלאומי של ים וודלדן בשלזוויג-הולשטיין (הפארק הלאומי הגדול ביותר במרכז אירופה). אתרי תיירות באי כוללים את וונינגשטדט-בראדרופ וסטרלנד וקמפן. מדיה וקבצים בנושא זילט בוויקישיתוף אתר האינטרנט הרשמי של זילט זילט, באתר אנציקלופדיה בריטניקה (באנגלית) Editors of Encyclopaedia Britannica, Sylt, island, North Sea, ENCYCLOPAEDIA BRITANNICA ערך זה הוא קצרמר בנושא גאוגרפיה של גרמניה ובנושא איים. אתם מוזמנים לתרום לוויקיפדיה ולהרחיב אותו.
מרוץ האלופים

מרוץ האלופים (באנגלית: Race of Champions) הוא אירוע שנתי בו לוקחים חלק מגוון גדול של נהגי מרוצים מתחומים שונים בספורט המוטורי המתחרים זה עם זה. המרוץ הראשון התקיים בשנת 1988 ביוזמה של מישל מוטון, נהגת המרוצים הצרפתיה ופרדריק ג'ונסון. בתחילה השתתפו בתחרות נהגי ראלי בלבד, אך בתחילת המאה ה-21 משתתפים נהגים גם מאליפות הפורמולה 1, אליפות העולם בראלי, אינדי, נאסקאר, מכוניות ספורט ומכוניות תיור. הנהג המנצח בכל אירוע מוכתר בתואר "אלוף האלופים" וזוכה בגביע על שם הנרי טויבונן, נהג המרוצים הפיני, שנהרג בתאונה במהלך מרוץ בקורסיקה בשנת 1986. בשנת 1999 נוספה גם תחרות גם תחרות "גביע האומות", בה מתחרים צמדים של נהגים מאותה מדינה. המרוץ הראשון התקיים בשנת 1988 במסלול המרוצים במונלרי, צרפת לזכרו של הנרי טויבונן, שנהרג בתאונה במהלך מרוץ ראלי בקורסיקה ולציון חגיגות העשור לאליפות העולם בראלי. בתחרות לקחו חלק שמונת אלופי העולם בראלי בין השנים 1979 ו-1988: ביורן וולדגארד, וולטר רוהל, ארי וטנן, האנו מיקולה, סטיג בלומקוויסט, טימו סלונן, יוהא קנקונן ומאסימו בייסון. קנקונן הוכתר לאלוף האלופים הראשון, לאחר שגבר בגמר על סלונן. הרכבים בהם התחרו הנהגים היו אאודי קוואטרו S1, ב.מ.וו M3, פורד סיירה RS, לנצ'יה דלתא איטגרלה, אופל מנטה 400 ופז'ו 205 טורבו 16. במהלך השני הבאות נוספו לאירוע תחרויות נוספות. בשנת 1990 נוסף מרוץ המאסטרים הבינלאומי (International Rally Masters), בו השתתפו נהגים מצטיינים שלא זכו באליפות באותה עונה. לזוכה בתחרות ניתנה ההזדמנות לקחת חלק בתחרות הראשית. בשנת 1994 נוספה תחרות הראלי הקלאסית, בה התחרו הנהגים כשהם נוהגים בפורשה 911 S מודל 1965 או ישנה יותר. תחרויות אלה בוטלו לאחר מספר שנים. לאחר שהמרוץ התקיים בנורבורגרינג, בברצלונה ובמדריד הוא עבר לגראן קנריה, שם התקיים במשך 12 שנים רצופות. בשנת 1999 החלה להתקיים תחרות גביע האומות ולראשונה הצטרפו לתחרות גם רוכבי מרוצי אופנועים. שנתיים לאחר מכן הורשו להתחרות גם נהגי מרוצים שאינם מתחרים בקטגוריית הראלי. בשנת 2004 שב האירוע לנדוד בין אתרים שונים והחל להתקיים באצטדיונים גדולים. בעקבות המעבר עברו הנהגים להתחרות במסלולי אספלט במקום מסלולי עפר, דבר שפגע בדומיננטיות שהייתה עד אז לנהגי הראלי. הייקי קובילנן, שניצח בשנת 2004 את האירוע שהתקיים באצטדיון הסטאד דה פראנס, היה הנהג הראשון שאינו נהג ראלי שזכה בתואר. במהלך השנים המרוץ התקיים באצטדיון ומבלי, האצטדיון הלאומי בבייג'ינג באצטדיון האספיריט ארנה בדיסלדורף, באצטדיון ראג'מנגלה, בבנגקוק, בבושי פארק בברבדוס, בהאצטדיון האולימפי בלונדון ובמרלינס פארק במיאמי. המרוץ של שנת 2013, שתוכנן להתקיים בבנגקוק, בוטל עקב מתיחות פוליטית במדינה. מדיה וקבצים בנושא מרוץ האלופים בוויקישיתוף אתר האינטרנט הרשמי של מרוץ האלופים מרוץ האלופים, ברשת החברתית פייסבוק מרוץ האלופים, ברשת החברתית אקס (טוויטר) מרוץ האלופים, ברשת החברתית אינסטגרם מרוץ האלופים, סרטונים בערוץ היוטיוב Race Of Champions 2013 Update, 30 November 2013 טל שביט, מרוץ האלופים: ניצחון מפתיע לפיליפה אלבוקרקי, אוטו, 29 בנובמבר 2010
Something Just Like This

"Something Just like This" (בתרגום חופשי לעברית: משהו בדיוק כמו זה) הוא שיר של ההרכב הצ'יינסמוקרס ולהקת הרוק הבריטית קולדפליי. השיר יצא לאור ב-22 בפברואר 2017 כסינגל לאלבום Memories...Do Not Open, של הצ'יינסמוקרס תחת חברות התקליטים דיסרופטר וקולומביה רקורדס. ב-22 ביוני הופץ בגרסת רמיקס כסינגל למיני-אלבום Kaleidoscope של קולדפליי על ידי חברת התקליטים פרלופון. הוא נכתב בידי כריס מרטין, ויל צ'מפיון, ג'ון באקלנד וגאי ברימן ואנדרו טגארט, והופק על ידי ג'ורדן יאנג ואלכס פל ואנדרו טגארט. מיד לאחר צאתו, השיר זכה להצלחה רבה - הוא דורג במקומות גבוהים במצעדים רבים, הוא זכה ליותר משני מיליארד צפיות ביוטיוב ונמכר בכמיליון עותקים בארצות הברית בלבד. מידע על הסינגל "Something Just Like This" באתר מיוזיק בריינז מידע על היצירה "Something Just Like This" באתר Discogs Sartor, Terry (15 במרץ 2017). "The Chainsmokers Awesomely Continue Their Epic EDM Adventure With Coldplay Collab". The Odyssey Online. נבדק ב-14 באפריל 2018. "Something Just This" is a perfect winter anthem for the radio waves and dance floors alike. It glistens with the inspired signature alt-rock and uplifting indie-pop vibe of Coldplay fused with the dubstep-laced EDM sound that Chainsmokers have come to be known for. {{cite web}}: (עזרה) The Chainsmokers & Coldplay – Something Just Like This ČNS IFPI Archive Chart: 2017-03-03 Archive Chart: 2017-03-03 The Chainsmokers – Chart history The Chainsmokers – Chart history The Chainsmokers & Coldplay - Something Just Like This (Lyric Kendrick Lamar's 'DAMN.' & Ed Sheeran's 'Shape of You' Lead Nielsen Music's Mid-Year 2017 Charts Billboard Global 200, Billboard, ‏2023 (באנגלית אמריקאית) Billboard Global Excl. US, בילבורד, ‏6 ביולי 2024 ARIA Accreditations Documents, Dropbox (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אושוויץ, הנאצים והפתרון הסופי

אושוויץ, הנאצים והפתרון הסופי (באנגלית 'Auschwitz: The Nazis and 'The Final Solution) היא סדרת טלוויזיה תיעודית של רשת BBC המתארת את ההיסטוריה של מחנה ההשמדה אושוויץ, התפתחותו ואופי המבצעים שהתרחשו בו. פרק זה לוקה בחסר. אנא תרמו לוויקיפדיה והשלימו אותו. התחלות מפתיעות - הפרק מתאר את התפתחותו של מחנה ההשמדה אושוויץ. את תחילתו כמחנה לאסירים פוליטיים פולנים, עד התרחבותו לשבויי מלחמה סובייטים. בפרק מתואר את הניגוד שבו היה חי מפקד המחנה רודולף הס, מחד היה אחראי למותם של אלפים בשיטות מוות שונות ומצד שני חי חיי משפחתה בבית פרטי על יד המחנה כשרק קיר מפריד בין רצח עם לחיי משפחה שמחים. בפרק מתואר את התכנון האדריכלי של המחנה, ואת התפתחותה של שיטת ההשמדה בתאי גזים ששימשה תחילה לרציחתם של נכים. הוראות ויוזמות - בפרק מתואר את גירושם של יהודי גרמניה לגטו לודז', את הקושי והרעב שבו היו נתונים בעת הגירוש והחיים תחת שלטונו של ראש היודנראט בגטו לודז' מרדכי חיים רומקובסקי, עד לתחילת ביצוע תוכנית "הפתרון הסופי" במחנה האושוויץ שתוכנן של על ידי אחראי המבנים של האס אס קארל בישוף והארכיטקט האס אס פריץ' ארטי. מפעלי המוות - בפרק מתואר את גירוש יהודי פריז ב-1942. לאחר שהצרפתים חתמו הסכם עם הגרמנים שהם יסגירו לידי הנאצים רק יהודים זרים השוהים בצרפת, לאחר ההסגרה הורה אדולף אייכמן הופרדו הלדים מהוריהם בצרפת, והועברו למחנה הריכוז דראנסי. חופש ונקמה בפרק מתואר את שחרורם של אסירי המחנות, את משפטם של הנאצים ששירתו באושוויץ את אוזלת היד של המדינות להביא למשפט את הפושעים כך שרק אחוזים בודדים מהפושעים נשפטו ונענשו. בנוסף, הפרק מתעד יהודים שנקמו בנאצים לבדם והרגו נאצים ללא משפט. אתר האינטרנט הרשמי של אושוויץ, הנאצים והפתרון הסופי "אושוויץ, הנאצים והפתרון הסופי", במסד הנתונים הקולנועיים IMDb (באנגלית) "אושוויץ, הנאצים והפתרון הסופי", באתר נטפליקס "אושוויץ, הנאצים והפתרון הסופי", באתר Metacritic (באנגלית) "אושוויץ, הנאצים והפתרון הסופי", במסד הנתונים הקולנועיים KinoPoisk (ברוסית)
נבחרת קובה בכדורסל נשים

נבחרת קובה בכדורסל נשים היא קבוצת כדורסל הנשים הלאומית של קובה. הנבחרת השתתפה ב-11 אליפויות עולם בהן זכתה במדליית וארד. הנבחרת זכתה באליפות אמריקה בכדורסל נשים 4 פעמים, 4 פעמים הייתה במקום השני ופעם במקום השלישי. הדירוג הנוכחי של נבחרת קובה ברשימת הדירוג של פיב"א לנבחרות נשים, הוא המקום ה-43 בעולם, נכון ל-26 באוגוסט 2024, ירידה של 5 מקומות לעומת דירוג קודם. נתונים מאתר פיב"א דירוג לנבחרות לאומיות נשים באתר פיב"א ערך זה הוא קצרמר בנושא כדורסל ובנושא קובה. אתם מוזמנים לתרום לוויקיפדיה ולהרחיב אותו.
עמי ברזילי

עמי ברזילי (17 בנובמבר 1931 – 12 במאי 1998) היה רופא כירורג, פרופסור לכירורגיה בבית הספר לרפואה של הטכניון, מנהל מחלקה כירורגית א' בבית החולים רמב"ם, יושב ראש ההוראה הכירורגית בפקולטה לרפואה של הטכניון, הנשיא הראשון של המרכז הלאומי להשתלות. ברזילי נולד בשנת 1931 בחיפה, בן למניה ולדב, אח צעיר לדוד ברזילי. עם גיוסו לצה"ל פרצה מלחמת העצמאות וברזילי השתתף כלוחם בקרבות העצמאות של המדינה. לאחר שחרורו מצה"ל החל ברזילי את לימודי טרום הרפואה באוניברסיטת ברקלי בארצות הברית וסיים את לימודיו באוניברסיטה העברית בירושלים. נישא לרותי ב-1961. לזוג נולדו שני בנים. נפטר ב-1998. בשנת 1959 שב ברזילי לחיפה והחל את התמחותו בכירורגיה כללית תחת ניהולו של פרופסור דוד ארליק. בשלהי התמחותו נבחר ברזילי לייצג את המחלקה במיניאפוליס כעמית מחקר במעבדתו של פרופסור אוון ווגנסטין ועם חזרתו בנה ברזילי את המעבדה לכירורגיה ניסיונית בפקולטה לרפואה. בשנת 1969 מונה למנהל המעבדה למחקר כירורגי ברמב"ם, בו נעשו ניסיונות שונים בהשתלות, כמו השתלת רחם. בשנת 1977 נסע ברזילי להשתלמות מחקר נוספת באוניברסיטת הרווארד ועם שובו מונה לפרופסור חבר בפקולטה לרפואה ומנהל המחלקה לכירורגיה כללית א' בבית החולים רמב"ם. פרופסור ברזילי שימש כמנהל המחלקה במשך 20 שנה וגידל דורות רבים של כירורגים. עם הקמת הפקולטה לרפואה בטכניון על ידי פרופסור דוד ארליך ברזילי נבחר לשמש כיושב ראש ההוראה הכירורגית, תפקיד אותו נשא על כתפיו במשך 23 שנים ברציפות. בשנת 1972 הועלה לדרגת מרצה בכיר. ברזילי היה חבר בארגונים כירורגים ורפואיים רבים ובהם האיגוד הכירורגי הישראלי אשר בה שימש כיושב ראש במשך 3 קדנציות ברציפות משנת 1983, החברה הבינלאומית להשתלות, האיגוד הכירורגי האמריקאי, החברה האמריקאית לכירורגיה של דרכי העיכול והאקדמיה האמריקאית למחקר כירורגי. ברזילי היה שותף בכתיבת יותר מ-100 מאמרים מדעיים ופרקים בספרות הכירורגית העולמית. נושא קליני שעסק בו היה מקצוע ההשתלות, עניין שהחל להתפתח לאחר שהיה שותף בניתוח השתלת הכליה הראשונה בבית החולים רמב"ם עם הפרופסורים דוד ארליק ואלפרד שרמק והתבטא רבות במחקריו החדשניים בתחום ההשתלות. בשנת 1993 שנת הקמת המרכז הלאומי להשתלות איברים בישראל מונה ברזילי לנשיא המרכז הלאומי להשתלות ופעל רבות לקידום חקיקה וטיפול בהיבטים האתיים של המקצוע. בשנת 2003 חנכה הפקולטה לרפואה בטכניון את היחידה לכירורגיה נסיונית על שם פרופסור עמי ברזילי. בבית החולים רמב"ם מתקיים יום עיון שנתי לזכרם של האחים הפרופסורים ברזילי. פרופ' עמי ברזילי - מאבות הכירורגיה הישראלי, באתר אגוד הכירורגים בישראל, דברים לזכרו על פרופ' עמי ברזילי מאת תלמידו ד"ר דני הרשקו אתר "Billiongraves" דב ברזילי - למנוחות, למרחב, 6 באוקטובר 1969 תרומת דם, על המשמר, 28 בנובמבר 1955 מאיר הראובני, תור להצלת החיים, למרחב, 31 בינואר 1969 עמוס כרמלי, הצלחה בנסיונות להשתלת רחם שנערכו בביה"ח "רמבם" בכלבות, דבר, 7 באוגוסט 1969 מינויים בטכניון, מעריב, 14 באוגוסט 1972 יעקב העליון, חנה פטמן נידונה - לחיים!, מעריב, 4 בפברואר 1966 המרכז הלאומי להשתלות אבני-דרך בתולדות השתלת האיברים בישראל "הפקולטה לרפואה בטכניון חנכה את היחידה לכירורגיה נסיונית" "הידען", אבי בליזובסקי, 16 ביולי 2003 יום עיון לזכרם של הפרופסורים ברזילי, 10 בנובמבר 2016
אליפות העולם בכדורסל נשים 2014

אליפות העולם בכדורסל נשים 2014 הייתה אליפות העולם בכדורסל נשים ה-17 שאורגנה על ידי פיב"א ונערכה בטורקיה בין 27 בספטמבר ל-5 באוקטובר 2014. ארצות הברית זכתה באליפות בפעם התשיעית בתולדותיה. תחילה התקיים השלב המוקדם בארבעה בתים. הקבוצות שסיימו במקומות הראשונים העפילו ישירות לרבע הגמר, והקבוצות במקומות 2–3 בבתים התמודדו בשיטת פלייאוף על ארבעה מקומות נוספים. בהמשך נערכו משחקי חצי הגמר והגמר. ספרד, טורקיה, אוסטרליה ו- ארצות הברית סיימו ראשונות בבית המוקדם והעפילו ישירות לרבע הגמר. כל המשחקים נערכו באולקר ספורט ארנה, איסטנבול. משחק הגמר: המשחק על המקום השלישי: מדיה וקבצים בנושא אליפות העולם בכדורסל נשים 2014 בוויקישיתוף אתר האינטרנט הרשמי של אליפות העולם בכדורסל נשים 2014 נתונים מאתר פיב"א
בחירות 1998

האם התכוונתם ל... הבחירות הכלליות בגרמניה 1998 הבחירות ללוק סבהה (1998) הבחירות הכלליות בשוודיה, 1998 (אנ') הבחירות לנשיאות ישראל (1998) הבחירות לרשויות המקומיות בישראל (1998)
בגדי מעטפת

בגדי מעטפת הם בגדים הנכרכים סביב הגוף. החלק העוטף עשוי להיסגר באמצעות קשירה, כפתורים או סקווש. בשמלת מעטפת שתי שכבות נעטפות זו מעל זו בחלק הקדמי העליון. חצאית מעטפת היא חצאית שבה הבד נכרך סביב האגן. חולצת מעטפת היא חולצה שבה הבד נכרך סביב המותניים. לונגי (Loingy) – בגד הנלבש בבורמה. מונדי (Mondey) – בגד הנלבש ב-Tulunadu ובאיים המלדיביים. פאייה (PALLA) – בגד רומי עתיק לאישה. פאייום (paillum) – בגד רומי לגבר. פאראו (pāreu/pareo) – פיסת בד סביב הגוף, הנלבשת עטופה על הגוף על ידי גברים ונשים במיוחד באיי קוק וטהיטי. בלטד פלאיד (Belted plaid) – שמיכה הנלבשת מסביב לחלציים ומוחזקת בחגורה הנלבשת בסקוטלנד. סארונג (Sarong) ובאג'ו קבאיה (אנ') – בד העוטף את המותניים ונלבש על ידי גברים ונשים ב דרום אסיה, בבמזרח אסיה, חצי האי ערב, ובאיים באוקיינוס השקט. סארי – בגד מעטפת הנלבש בהודו. טאבולה (Ta'ovala) – בגד מעטפת הנלבש בטונגה על ידי גברים ונשים לרוב באירועים רשמיים. שמלת מעטפת – שמלה שנלבשת במערב על ידי נשים ושחלקה העליון מורכב מבד העוטף בד שני. לבוש מעטפת לחוף – במערב נשים לובשות מגבת הנכרכת סביב המותניים, או סארונג. חצאית מעטפת – נלבשת במערב. חצאית המורכבת מבד הכרוך סביב המותניים. מכנסי דוטי (Dhoti pants) – מלבן ארוך מבד עם רצועות ארוכות בפינות, מניחים קצה קצר על המותניים וקושרים מאחור, מניחים את הקצה השני על המותניים מאחור וקושרים מקדימה. שמלת מעטפת חולצת מעטפת בחורה עם פראו מדיה וקבצים בנושא בגדי מעטפת בוויקישיתוף African wrap skirt description DHOTI, Utsavpedia (באנגלית)
גיא גולדפרב

גיא (גולדי) גולדפרב (נולד ב-7 במאי 1975) הוא קצין צה"ל בדרגת תת-אלוף, המשמש כסגן מפקד זרוע הים וראש מטה חיל הים. קודם לכן שימש מפקד בסיס חיפה, מפקד שייטת ספינות הטילים ומפקד בסיס אשדוד. גולדפרב גדל והתחנך בקריית חיים, סיים בית ספר נתיבים ותיכון קריית חיים. התגייס לצה"ל בשנת 1993, הוא בוגר קורס חובלים ושימש במגוון תפקידי פיקוד ומטה בשייטת ספינות הטילים. בין היתר שימש כקצין משמרת באח"י גאולה, קצין נשק באח"י עצמאות, מפקד דבורה בפלגה 914 בגזרת דרום לבנון, מפקד ספינת הטילים אח"י כידון בשנים 2002–2003, מדריך ראשי בקורס חובלים, ראש מדור בענף מבצעי ים, ביולי 2010 הוענקה לו דרגת סגן אלוף והוא מונה למפקד פלגה 916, עד יולי 2012, ראש ענף אופרטיבי במחלקת המבצעים של חיל הים, ומפל"ג 31 בשייטת 3 בשנים 2013–2015. ב-2015 מונה לסגן מפקד שייטת 3 ושנה לאחר מכן, באפריל 2016, הוענקה לו דרגת אל"ם והוא מונה כמפקד בסיס אשדוד. ב-13 באוגוסט 2017 נכנס לתפקידו כמפקד שייטת ספינות הטילים ושירת בתפקיד זה עד 7 באוגוסט 2019, בתקופת פיקודו זכתה שייטת 3 בפרס הרמטכ"ל ליחידות מצטיינות ובנוסף זכתה באות הערכה מטעם הרמטכ"ל בעבור "סדרת פעילויות מבצעיות פורצות דרך, בה הפגינו עוז, נחישות, יצירתיות וקור רוח עילאי". בסיום תפקידו יצא ללימודים במכללה לביטחון לאומי. ביולי 2020 הועלה לדרגת תא"ל ומונה למפקד בסיס חיפה, תפקיד בו כיהן עד אוגוסט 2021. ב-15 באוגוסט 2021 מונה לראש מטה חיל הים. גולדפרב הוא בוגר קורס פיקוד ומטה של צי ארצות הברית Naval War College, Newport,RI. הוא בוגר קורס מפקדי חטיבות, קורס מפקדי אוגדות והמכללה לביטחון לאומי. הוא בעל תואר ראשון (בהצטיינות יתרה) במדעי המדינה מאוניברסיטת חיפה, תואר שני במנהל עסקים מאוניברסיטת חיפה ותואר שני נוסף במדעי המדינה וביטחון לאומי מטעם המכללה לביטחון לאומי ואוניברסיטת חיפה. נשוי לעידית ואב לשתי בנות ובן. מדיה וקבצים בנושא גיא גולדפרב בוויקישיתוף אמיר בוחבוט‏, ארבע ספינות וטיל במיליון דולר: אימון של פעם ב-20 שנה בחיל הים, באתר וואלה, 31 בינואר 2019 יואב זיתון, תיעוד: חיל הים דימה השמדת ספינה שהגיעה לתקוף אסדת גז, באתר ynet, 31 בינואר 2019 גיא גולדפרב מפקד חדש לבסיס חיפה, הודעת דובר צה"ל, 22 ביולי 2020 ניר דבורי, ‏מהגז ועד מדינות אויב: כך פועלת הזרוע הארוכה של חיל הים, באתר ‏מאקו‏, 6 באוקטובר 2022 ראיון עם תא"ל גיא גולדפרב ראש מטה חיל הים בעקבות מתקפת הפתע על ישראל, קשת 12, שישי 20 אוקטובר 2023 מפקד חדש לשייטת 3: "אני שב הביתה עם לב בוער מהתלהבות ופועם מהתרגשות", באתר צה"ל, 13 באוגוסט 2017 אוראל אלחדד, אחרי שנתיים: אל"ם זיו רום מסיים את תפקידו כמפקד שייטת ספינות הטילים, באתר חיל הים, 13 באוגוסט 2017
זיו רום

זיו רום (נולד ב-4 באוגוסט 1972) הוא קצין צה"ל בדרגת תת-אלוף. שימש מפקד שייטת ספינות הטילים. אבא לשני ילדים, עומר רום(19) לי רום (14). רום התגייס לצה"ל בשנת 1990. הוא בוגר קורס חובלים ושימש במגוון תפקידי פיקוד ומטה בשייטת ספינות הטילים. בין היתר שימש כמפקד דבורה בפלגה 915 בגזרת ים סוף, כמפקד אח"י סופה, כמפקד אח"י אילת וכראש מדור תכנון במחלקת מבצעים של זרוע הים וכמפקד פלגה 32. בשנים 2015–2017 שימש כמפקד שייטת ספינות הטילים. ב-27 בנובמבר 2017 פורסם כי ימונה לראש מחלקת אמצעי לחימה בחיל הים. ב-9 באוגוסט 2020 סיים את תפקידו כראש מחלקת אמצעי לחימה בחיל הים.[דרוש מקור] מדיה וקבצים בנושא זיו רום בוויקישיתוף אהרון לפידות, ים של משימות, באתר ישראל היום, 3 בנובמבר 2016. יוחאי עופר, צפו בניסוי: חיל הים משמיד ספינה מטווח ארוך, באתר nrg‏, 7 ביולי 2016 מפקד חדש לשייטת 3: "אני שב הביתה עם לב בוער מהתלהבות ופועם מהתרגשות", אתר צה"ל, ‏ 13.08.2017. אוראל אלחדד, אחרי שנתיים: אל״ם זיו רום מסיים את תפקידו כמפקד שייטת ספינות הטילים, אתר חיל הים, ‏ 13.08.2017.